**Жанайдарова Гулжанат Ахмедиевна**

**Қостанай ауданыТобыл қ.№2ЖББМ**

**қазақ тілі мен әдебиеті мұғалімі**

**Ерекше білім беру қажеттіліктері бар балалар қандай балалар?**

Қазіргі білім беру жағдайында әр мұғалім алдында отырған балалардың барлығын оқытуы қажет:дарынды бала,денсаулығының ерекше мүмкіндіктері бар,ерекше білім беру қажеттіліктері бар балалар,девиантты мінез-құлқы бар т.б. Ұстаздарға қойылатын бұл талап,ҚР оқу ағарту министрінің 2023 ж.29.09.№300 бұйрығымен енгізілген .

Қазіргі таңда жасыратыны жоқ, қай мектеп болмасын,қай буын болмасын ерекше білім беру қажеттіліктері бар оқушылар көптен кездеседі.Сол себептен де «осындай баламен, ата-аналармен білім беру қатынастарын қалай құруға болады» деген заңды сұрақ өзекті.Осыған байланысты келесі тұжырымдар орынды деп,санаймын:«Егер бала біз үйреткендей оқи алмаса,мүмкін біз оны,ол оқи алатындай оқытуымыз керек шығар» (Игнасио Эстрада) және «Мүмкіндігі шектеулі бала қай жер де оқыса да –арнайы мекеме немесе интеграция жағдайында болса да арнайы дайындық болуы керек.Тек осылай ғана баланың мектепте жақсы бейімделуіне және оның білім алуына қол жеткізуге болады,бұл оның кейінгі ересек өмірге бейімделуі мен интеграциясының шарттарының бірі болады»- деген В.И.Лубовский .

Яғни,менің ойымша,осы тұжырымдар арқылы,сыныптағы мүмкіншілігі шектелген оқушыларға анықталған негізгі міндеттер қою керек.

Мүмкіндігі шектеулі балалар бірқатар ерекшеліктерімен сипатталады. Дамуында ауытқулары бар балаларда психикалық процестердің дамуы (ойлау, есте сақтау,зейін,қабылдау,сөйлеу,тұлғаның көңіл-күйінің ерікті саласы) нормадан артта қалып,баяу жүреді.Психикалық және танымдық мүмкіндіктердің шектеулері,қоғамның балаға қоятын міндеттері мен талаптарының сәтті шешілуіне мүмкіндік бермейді.

Жасына сәйкес оқушыны салыстыру,жалпылау,абстракциялау,жіктеу қабілеті жеткіліксіз болғандықтан,арнайы психологиялық - педагогикалық көмексіз, мектеп бағдарламасының мазмұнды минимумын игере алмайды.Жүйке жүйесінің функционалды жетілмегендігіне байланысты мұндай балалардағы тежеу және қозу процестері аз теңдестірілген,бала не қозғыш,импульсивті, агрессивті,ашуланшақ,сыныптастарымен үнемі қақтығысады,немесе керісінше, қатты тежелген, ұялшақ,жылап,мазасызданады.Бұл балалар созылмалы сәтсіздіктер қатарына тез енеді.Мұғалімде сұрақ туындайды:мұндай баланы қалай үйрету керек?Әр баланың денсаулығының ерекшеліктерін қалай ескеруге болады?

Ерекше білім беру қажеттіліктері бар балалардың басым көпшілігінде қайтымсыз бұзылулар бар,ендеше,бұл балалардың дамуында қайтымсыз бұзылулар бар және ешқашан құрдастарына жете алмайтынын түсіну керек, сондықтан олардың оқуға,қоғамға бейімделу үшін,өмірлік құзыреттіліктерін дамытуға бағыттау керек.

Мүмкіндігі шектеулі балаларды оқыту мәселесі өзекті және мұғалімдер үшін ауыр деп айтуға болады.